Le Chemin Perdu  ( 23 )       Ha Piv Eo ar Bugel ?    da Yann , va mab           Ma 'm befe chans  D'hoc'h anavezout gwelloc'h ,  E kavfen 'vidoc'h-c'hwi anvioù ,  Marse ,  'Vel hini mouezhioù sklintin an dour ,  Pa 'm bije tro d'ho tivinout  E-mesk ar  c'houmoul aour ,  'Kreiz nenv hon hunvreoù ...    Ha piv eo ar bugel ,  Hag e laki da c'henel ?    Breman , e kouskez sioul ha peoc'h ,  Gwarezet-mat ,  Tamolodet e gof da vamm ,  Da galonik ,  Gant hec'h hini , a lamm ,  Ez spered-te ,  Andonioù kozh da dremened  A red 'trezek c'hoarzh an dazont ...    Ha piv eo ar bugel ,  Hag en do da c'henel ?    Ma vefe tu  Da santout ar memes traoù ,  Perak ez eo deut  hoc'h ene en hor c'hreiz ,  O kuitaat  Un enez da gavout tud gouez ,  Hag o selaou  Kement ger a rannomp ,  D'e goll en ec'honderioù ?    Ha piv eo ar bugel ,  Hag a vo ret dit genel ?        DAN AR WERN  -  Le Chemin Perdu  - 23 -  Ha Piv Eo ar Bugel  ? - Mae 1983 - Embannet war AL LIAMM 284 / 285 ( Mae / Eost 1994 ) - Pep gwir miret strizh -  All rights reserved - Tous droits réservés . "  Le Chemin Perdu  " , Copyright 1992 .